ЧРЕЗ ПРЕДСЕДАТЕЛЯ

НА НАРОДНОТО СЪБРАНИЕ

ДО

МИНИСТЪРА НА

ВЪТРЕШНИТЕ РАБОТИ

Г-Н ЦВЕТЛИН ЙОВЧЕВ

**В Ъ П Р О С**

от д-р Даниела Дариткова

народен представител от ПГ на ПП ГЕРБ

На основание чл. 90, ал. 1 от Конституцията на Република България и чл. 89 от Правилника за организацията и дейността на Народното събрание, внасям въпрос

ОТНОСНО: Освобождаване на държавни служители в ОД на МВР гр. Смолян

**УВАЖАЕМИ ГОСПОДИН ЙОВЧЕВ,**

По информация от местните медии, в повереното Ви ведомство тече процес на сериозни съкращения. Съобщава се за около 60 пенсионирани и съкратени служители. Това поражда сериозни притеснения сред заетите в сектора, обществеността и създава притеснение за нормалното функциониране на органите, отговарящи за обществения ред и сигурност.

В тази връзка моите въпроси към Вас са:

Колко държавни служители към ОД на МВР Смолян са освободени от длъжност по предложение на органа по назначение за периода от 31.03.2013г. до сега? Каква част от тях са освободени след 01.11.2013г. до сега?

На колко лица от ОД на МВР Смолян, работещи по трудов договор са прекратени трудовите правоотношения за периода от 31.03.2013г. до сега? Каква част от тях са освободени след 01.11.2013г. до сега?

София

19.02.2014 г.

Народен представител: